দ্য যোগ ইনস্টিটিউট
দ্য যোগ ইনস্টিটিউট (ইংরেজি: The Yoga Institute; সংক্ষেপে TYI) হলো একটি সরকার স্বীকৃত অলাভজনক সংস্থা, যেটি বিশ্বের প্রাচীনতম সংগঠিত যোগ কেন্দ্র হিসেবে পরিচিত। এটি ১৯১৮ সালে শ্রী যোগেন্দ্র (১৮৯৭-১৯৮৯) কর্তৃক প্রতিষ্ঠিত হয়েছিল, যিনি যোগের আধুনিক পুনরুজ্জীবনের অন্যতম গুরুত্বপূর্ণ ব্যক্তিত্ব ছিলেন। দ্য যোগ ইনস্টিটিউটের সদর দপ্তর সান্তাক্রুজ, মুম্বই, ভারত-এ অবস্থিত। দ্য যোগ ইনস্টিটিউট সরকারি প্রত্যয়িত কোর্স পরিচালনার জন্য প্রথম অনুমোদিত যোগ স্কুল হিসেবে ভারত সরকারের আয়ুষ মন্ত্রক কর্তৃক প্রত্যয়িত। এটি ২০১৮ সালের জুন মাসে যোগের ক্ষেত্রে অসামান্য অবদানের জন্য আয়ুষ মন্ত্রকের দ্বারা "প্রাইম মিনিস্টার'স অ্যাওয়ার্ড ২০১৮" জিতেছে। ইনস্টিটিউটটি পরিচালনা করেন ড. হংসা যোগেন্দ্র, যিনি "দ্য ইন্টারন্যাশনাল বোর্ড অফ যোগ"-এর সভাপতি হিসেবেও কাজ করেন। ২০ জুন ২০১১-এ মহারাষ্ট্র সরকার কর্তৃক হংসাকে বিশেষ নির্বাহী অফিসার হিসেবে নিযুক্ত করা হয়েছিল।